b'\n_START_ARTICLE_\nMaali (urheiluv\xc3\xa4line)\n_START_PARAGRAPH_\nMaali on urheilukent\xc3\xa4ll\xc3\xa4 esine, johon lajin peliv\xc3\xa4line yritet\xc3\xa4\xc3\xa4n siirt\xc3\xa4\xc3\xa4 s\xc3\xa4\xc3\xa4nt\xc3\xb6jen mukaisesti eli tehd\xc3\xa4 maali. Maali koostuu usein rautakehikosta ja verkosta, mutta esimerkiksi amerikkalaisessa jalkapallossa maalina toimii er\xc3\xa4\xc3\xa4nlainen maalihaarukka, jonka l\xc3\xa4pi soikea pallo yritet\xc3\xa4\xc3\xa4n potkaista. Useissa joukkuepeleiss\xc3\xa4 vastustajana olevan joukkueen maalintekoa pyrkii est\xc3\xa4m\xc3\xa4\xc3\xa4n maalivahti.\n_START_SECTION_\nAmerikkalainen jalkapallo\n_START_PARAGRAPH_\nAmerikkalaisen jalkapallon maali on Y-kirjainta muistuttava maalihaarukka, jonka poikkipuu on 3,05 metrin korkeudella ja pystypuiden v\xc3\xa4li 5,6 metri\xc3\xa4.\n_START_SECTION_\nJalkapallo\n_START_PARAGRAPH_\nJalkapallomaali on 7,32 metri\xc3\xa4 leve\xc3\xa4 ja 2,44 metri\xc3\xa4 korkea.\n_START_SECTION_\nJ\xc3\xa4\xc3\xa4kiekko\n_START_PARAGRAPH_\nJ\xc3\xa4\xc3\xa4kiekossa maali on 1,22 metri\xc3\xa4 korkea, 1,83 metri\xc3\xa4 leve\xc3\xa4 ja pituus maaliviivan etureunasta verkon takareunaan 1,12 metri\xc3\xa4. Tuon pituuden on kuitenkin oltava v\xc3\xa4hint\xc3\xa4\xc3\xa4n 60 senttimetri\xc3\xa4 (Suomen j\xc3\xa4\xc3\xa4kiekkoliiton virallinen s\xc3\xa4\xc3\xa4nt\xc3\xb6kirja). Maalin sis\xc3\xa4puoliset tukirakenteet maalipylv\xc3\xa4it\xc3\xa4 lukuun ottamatta p\xc3\xa4\xc3\xa4llystet\xc3\xa4\xc3\xa4n valkoisella pehmusteella. Pohjakehikon sis\xc3\xa4pinnan osalta pehmustuksen p\xc3\xa4\xc3\xa4t eiv\xc3\xa4t saa ulottua 10 senttimetri\xc3\xa4 l\xc3\xa4hemm\xc3\xa4ksi tolppia ja pehmusteet t\xc3\xa4ytyy kiinnitt\xc3\xa4\xc3\xa4 siten, etteiv\xc3\xa4t ne est\xc3\xa4 kiekon menemist\xc3\xa4 kokonaan maaliviivan ylitse.\n_START_SECTION_\nSalibandy\n_START_PARAGRAPH_\nSalibandymaalin koko on 160\xc2\xa0\xc3\x97 115 ja syvyys 65 senttimetri\xc3\xa4 ja sen t\xc3\xa4ytyy turvallisuussyist\xc3\xa4 olla irtonainen.'